Kibale Nationalpark

Kibale Nationalpark er en nationalpark i det vestlige Uganda, der beskytter fugtig, stedsegrøn regnskov. Den ha et arel på 766 km2 højden varierer mellem 1.100 og 1.600 moh. Selvom den primært omfatter fugtig stedsegrøn skov, indeholder den en varieret vifte af landskaber. Kibale er et af de sidste tilbageværende områder, der indeholder både lavlands- og bjergskove. I det østlige Afrika opretholder den det sidste betydelige område af præmontan skov. Parken blev omtalt allerede i 1932 og formelt etableret i 1993 for at beskytte et stort skovområde, der tidligere blev forvaltet som et skovreservat. Parken danner, sammen med Queen Elizabeth Nationalpark, en sammenhængende skov. Denne tilstødning af parkerne skaber en spredningskorridor på 180 km. Det er en vigtig økoturist- og safaridestination, kendt for sin bestand af habituerede chimpanser og tolv andre arter af primater. Makerere University har en Biologisk Feltstation i parken. Biodiversitet Kibale National Forest har en af de højeste koncentrationer af diversitet og af primater i Afrika. Den er hjemsted for et stort antal truede chimpanser, såvel som den truede art rød colobusabe og den sjældne L'Hoest-abe (sårbar). Der er 13 arter af primater i Kibale Nationalpark. Parken beskytter adskillige velstuderede, levede samfund af almindelige chimpanser, samt adskillige arter af centralafrikanske aber, herunder Uganda mangabey (Lophocebus ugandae), den ugandiske røde colobus (Procolobus tephrosceles) og L'Hoest-aben. Andre primater, der findes i parken, omfatter den kappeformede guereza (Colobus guereza) og den blå abe (Cercopithecus mitis). Parkens elefantpopulation bevæger sig mellem parken og Queen Elizabeth Nationalpark. Andre landlevende pattedyr, der findes i Kibale Nationalpark, omfatter røde og blå dykkerantiloper, bushbukke, sitatungas, bushpigs, kæmpe skovsvin, almindelige vortesvin og afrikanske bøfler. De rovdyr, der er til stede, omfatter leoparder, afrikanske guldkatte, servaler, forskellige mangustere og to odderarter. Derudover besøger løver lejlighedsvis parken. Fuglelivet er også diverst med 325 fuglearter, herunder den olivengøg, gulstribet tinkerfugl, to arter af pittas (afrikansk og grønbrystet) og den grå jaco. Sortøret drossel (Geokichla cameronensis kibalensis ) er endemisk for Kibale Nationalpark. Flora Der findes cirka 229 forskellige arter af træer i parkens fugtige tropiske skove. Nogle truede træarter omfatter Cordia millenii, Entandrophragma angolense og Lovoa swynnertonii. Skovbunden er domineret af skyggetolerante buske og urter, herunder Palisota schweinfurthii og Pollia condensata, foruden bregner og bredbladet græs. References Kilder: Onderdonk, D.A.; Chapman, C.A. (2000). "Coping with forest fragmentation: the primates of Kibale National Park, Uganda". International Journal of Primatology. 21 (4): 587-611. doi:10.1023/A:1005509119693. Chapman, C.A.; Lambert, J.E. (2000). "Habitat alteration and the conservation of African primates: case study of Kibale national park, Uganda". American Journal of Primatology. 50 (3): 169-185. doi:10.1002/(sici)1098-2345(200003)50:3<169::aid-ajp1>3.0.co;2-p. PMID 10711532. Chapman, C.A.; Balcomb, S.; Gillespie, T.; Skorupa, J.; Struhsaker, T. (2000). "Long-term effects of logging on African primate communities: a 28-Year comparison from Kibale National Park, Uganda". Conservation Biology. 14 (1): 207-217. Bibcode:2000ConBi..14..207C. doi:10.1046/j.1523-1739.2000.98592.x. Chapman, C.A.; Chapman, L.; Naughton-Treves, L.; Lawes, M.; McDowell, L. (2004). "Predicting folivorous primate abundance: validation of a nutritional model". American Journal of Primatology. 62 (2): 55-69. doi:10.1002/ajp.20006. PMID 14983464. Eksterne links Forskningsmuligheder på Makerere Universitets biologiske feltstation, Uganda Wikimapia-placering